**ŠIAULIŲ MIESTO SAVIVALDYBĖS ADMINISTRACIJOS**

**RĖKYVOS SENIŪNIJA**

**2023 M. METINĖ VEIKLOS PLANO ĮGYVENDINIMO ATASKAITA**

2024-01-26 Nr. V1-1

Šiauliai

**I. BENDROJI DALIS**

Rėkyvos seniūnija yra Šiaulių miesto savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Rėkyvos seniūnijoje dirba du valstybės karjeros tarnautojai: seniūnas Audronius Ribikauskas ir vyriausioji specialistė Neringa Vilčinskaitė-Zavackienė.

2023 metais Rėkyvos seniūnijos teritorijoje vykdyti darbai:

Baigta Bačiūnų gatvės rekonstrukcija. Pilnai įrengtas apšvietimas.

Baigta Pakapės g. rekonstrukcija (sujungta su Poilsio gatve).

Užbaigta Rėkyvos progimnazijos rekonstrukcija.

Atlikta pėsčiųjų tako nuo Poilsio g. iki Pirties g. rekonstrukcija. Minėti darbai atlikti laimėjus projektui-idėjai šių takų sutvarkymui dalyvaujamojo biudžeto lėšomis.

Vykdoma Rėkyvos kultūros centro pastato rekonstrukcija.

Rėkyvos seniūnijos teritorijos plotas 970,60 ha. Pagal turimus Gyventojų registro duomenis, Rėkyvos seniūnijos aptarnaujamoje teritorijoje deklaravusių gyvenamąją vietą gyventojų skaičius:

| Gyventojai, deklaravę gyvenamąją vietą pagal amžiaus tarpsnius | 2021 m. | 2022 m. | 2023 m. |
| --- | --- | --- | --- |
| Gyventojai iki 1 metų | 49 | 51 | 46 |
| Gyventojai nuo 1 metų iki 18 metų | 950 | 1034 | 949 |
| Nuo 18 metų iki 65 metų | 3394 | 3532 | 3574 |
| Daugiau kaip 65 metų | 950 | 903 | 1000  |
|  Iš viso | **5343** | **5520** | **5569** |

Per 2021 metus Rėkyvos seniūnijos aptarnaujamoje teritorijoje padaugėjo 134 gyventojais, per 2022 metus – 177 gyventojais, per 2023 metus – 40 gyventojų.

Pagal Rėkyvos seniūnijos teritorijos suskirstymą į seniūnaitijas, jų teritorijose deklaravusių gyvenamąją vietą gyventojų skaičius:

| Seniūnaitijos | 2021 m. | 2022 m. | 2023 m. |
| --- | --- | --- | --- |
| Bačiūnų seniūnaitijoje | 2141 | 2099 | 2134 |
| Centro seniūnaitijoje | 1544 | 1634 | 1616 |
| Vyturių seniūnaitijoje | 1658 | 1787 | 1819 |
| Iš viso | **5343** | **5520** | **5520** |

2023 metais Rėkyvos seniūnijoje gauti 2 pranešimai dėl galimai padarytų administracinių nusižengimų (veika fiksuota vaizdo įrašymo priemonėmis), kuriais vadovaujantis pradėtos 2 administracinės teisenos, surašytas vienas administracinio nusižengimo protokolas, skirta piniginė bauda už nusižengimą, numatytą LR ANK 367 str. 1 d. Viena teisena pagal tą patį ANK 367 str. nebaigta (nustatinėjamas nusižengimą padaręs asmuo). Visi minėti pranešimai gauti ir nusižengimai pagal ANK 367 str. padaryti sodų bendrijų teritorijose. Dažniausiai didelių gabaritų atliekos būdavo paliekamos greta bendro naudojimo atliekų konteinerių, nesilaikant tokių atliekų išvežimo grafikų arba dėl netinkamo atliekų rūšiavimo.

Per 2022 metus seniūnijoje buvo gauti ir rengti raštai, išduotos pažymos, organizuoti susirinkimai, kurių duomenys pateikti lentelėje:

| Seniūnijoje | 2021 m. | 2022 m. | 2023 m. |
| --- | --- | --- | --- |
| Gauta raštų | 85 | 122 | 125 |
| Išsiųsta raštų | 197 | 225 | 172 |
| Išduotos pažymos apie šeimos sudėtį | 1 | 6 | 5 |
| Suorganizuota susirinkimų | 1 | 1 | - |
| Suorganizuota sueigų su seniūnaičiais | 4 | 2 | 2 |
| Atlikta notarinių veiksmų | 8 | 2 | 9  |

Dvi išplėstinės seniūnaičių sueigos. Sueigos organizuotos nuotoliniu apklausos būdu.

2023 metais vyko seniūnaičių rinkimai. Išrinkti visų trijų seniūnaitijų seniūnaičiai. Vyturių g. seniūnaitijos seniūnaitė išrinkta pakartotiniuose rinkimuose 2023 metų gruodžio mėnesį.

2023 metų sausio 25 d. susitikta su SB „Žilvitis“ ir SB „Lelija“ bendrijų pirmininkais. Apžiūrėta ir įvertinta situacija vietose, kur dar reikėjo gilinti ir papildomai valyti magistralinius melioracijos griovius, kad būtų užtikrintas paviršinio vandens nutekėjimas ir išvengta jo sankaupų minėtų sodų bendrijų teritorijose. Numatyti darbai buvo atlikti.

**II. GYVENAMOSIOS VIETOS DEKLARAVIMAS**

Seniūnijoje tvarkomi priskirtos teritorijos gyventojų gyvenamosios vietos deklaravimo duomenys, kurie perduodami Gyventojų registrui, priimamos seniūnijos gyventojų gyvenamosios vietos deklaracijos, tikrinamas jų pildymo teisingumas, priimamas sprendimas dėl deklaravimo duomenų taisymo, keitimo ar naikinimo, išduodamos pažymos, teikiama gyvenamosios patalpos savininkui informacija apie asmenis, deklaravusius gyvenamąją vietą jiems nuosavybės ar kitokio teisėto valdymo, naudojimo ar disponavimo teise priklausančioje patalpoje.

| Rėkyvos seniūnijoje | 2021 m. | 2022 m. | 2023 m. |
| --- | --- | --- | --- |
| Deklaravo gyvenamąją vietą | 161 | 206 | 195 |
| Deklaravo išvykimą į užsienį | 10 | 13 | 20 |
| Išduota pažymų apie deklaruotą gyvenamąją vietą | 201 | 249 | 45 |
| Išduota gyvenamųjų patalpų savininkams pažymų apie asmenis, deklaravusius gyvenamąją vietą jų valdoje | 9 | 13 | 10 |
| Kreiptasi dėl deklaravimo duomenų naikinimo | 19 | 27 | 22 |
| Kreiptasi dėl deklaravimo duomenų pakeitimo | 0 | 2 | 0 |
| Priimta sprendimų dėl deklaravimo duomenų panaikinimo ir pakeitimo | 19 | 23 | 21 |
| Įtraukta gyventojų jų prašymu į gyvenamosios vietos nedeklaravusių asmenų apskaitą | 37 | 55 | 44 |
| Išduota pažymų apie įtraukimą į gyvenamosios vietos neturinčių asmenų apskaitą | 37 | 55 | 1 |

**III. SOCIALINĖ SRITIS**

Šiaulių miesto savivaldybės Viešosios bibliotekos Rėkyvos filialas 2022 metais aptarnavo 210 skaitytojų, iš jų 121 iki 18 metų, 2023 metais – 236; iš jų 138 skaitytojas iki 18 metų.

Viešosios įstaigos „Šiaulių centro poliklinikos“ Rėkyvos ambulatorijos pateiktais duomenimis, Rėkyvos ambulatorijos aptarnaujamoje teritorijoje yra 126 (2022 metais – 281, 2021 metais – 259) neįgalūs suaugusieji asmenys ir 11 (2022 metais – 17, 2021 metais – 12) neįgalių vaikų. Asmenų turinčių specialiuosius nuolatinės slaugos poreikius yra 49 (2022 metais – 69, 2021 metais – 111), vaikų nėra. Rėkyvos ambulatorijoje viso aptarnaujami 2435 užsiregistravę pacientai (2022 metais – 2425, 2021 metais – 2465 pacientai).

Rėkyvos progimnazijos pateiktais duomenimis 2023-2024 mokslo metais mokykloje mokosi 280 mokinių (2021-2022 m. – 207 mokiniai, 2020-2021 m. – 195), iš jų 130 (2021-2022 m. – 106; 2020-2021 m. – 96) pradinėse klasėse. Darželinukų 2023 metais – 109; 2022 metais – 112. 2021 metais – 111 vaikų.

Rėkyvos gyvenvietės bendruomenė dalyvauja „Maisto banko“ veikloje, parveža į bendruomenės patalpas ir išdalina maisto produktus nepasiturintiems. Paramą maisto produktais gauna apie 150 seniūnijos gyventojų.

Įvairiais socialiniais klausimais bendradarbiauta su Šiaulių miesto savivaldybės administracijos Socialinių išmokų ir kompensacijų skyriumi, Socialinių paslaugų skyriumi, Šiaulių apskrities VPK Šiaulių miesto ir rajono PK bendruomenių policijos pareigūnais, Lietuvos probacijos tarnybos Šiaulių regiono skyriumi, Šiaulių regiono atliekų tvarkymo centru, Šiaulių apskrities priešgaisrine gelbėjimo valdyba bei Šiaulių vyskupijos kurija.

**IV. LĖŠŲ PANAUDOJIMAS**

|  |  |  |
| --- | --- | --- |
| Rėkyvos seniūnija | 2022 metai | 2023 metai |
| Skirta lėšų (Eur.) | 15000 | 12900 |
| Medžių kirtimui, šalinimui, genėjimui, krūmų kirtimui, žolės pjovimui | 5244 | 9065 |
| Teritorijos tvarkymo darbams reikalingos įrangos remonto darbų, tepalų, dalių pirkimas | 922 | 76 |
| Teritorijos tvarkymo darbams reikalingų įrankių ir priemonių pirkimas | 925 | 114 |
| Kalėdinės eglutės pastatymas, papuošimas, nupuošimas, išvežimas | 654(tik papuošimas ir nupuošimas) | 1567 |
| Ilgalaikio turto įsigijimas | 6490(traktoriukas - vejapjovė ir trimeris) | - |
| Likutis | 765 | 2078 |

2023 metais Rėkyvos seniūnija buvo gavusi leidimą varninių paukščių populiacijos reguliavimui. 2023 metų rugsėjo mėnesį Rėkyvos parke iškelti 32 lizdai (619 Eur). Didžiojoje parko dalyje nebuvo galima vykdyti darbų dėl labai minkšto pagrindo. Iki pat metų galo buvo laukiama įšalo, kad būtų galima statyti autobokštelį (jo svoris apie 17 t) ir iškelti dar apie 100 varninių paukščių lizdų. Esant palankioms oro sąlygoms (šalčiui gruodžio mėnesį) lėšos būtų buvę panaudotos.

**V. ATLIKTOS PASLAUGOS**

Rėkyvos seniūnijos aptarnaujamoje teritorijoje buvo vykdoma: mechanizuotas gatvių važiuojamosios dalies, šaligatvių, takų valymas, barstymas šlapiųjų druskų mišiniu žiemą. Kovo – lapkričio mėnesiais greideriu lygintos Spyglių, Strazdų, Žiogų gatvės. Atlikti asfalto dangos duobių taisymo darbai: Vyturių, Pirties, Šviesos, Mechanikų, Lingailių gatvėse.

Žolės pjovimas Rėkyvos seniūnijos teritorijoje esančiuose viešuosiuose plotuose, krūmų kirtimas, medžių, keliančių grėsmę šalinimas, nelegalių sąvartynų tvarkymas, šakų, lapų ir kitų žaliųjų atliekų surinkimas, išvežimas. Rėkyvos ežero pakrantės ir parko priežiūra. Pavasarį ežero pakrantė papildyta smėliu.

Minėtiems sezoniniams darbams atlikti pagal Užimtumo didinimo programą 2022 metų balandžio – gegužės mėnesiais įdarbinti 4 asmenys. Pastariesiems sezoninis (6 mėnesių) darbo laikotarpis baigėsi spalio 26 – lapkričio 16 d. Visi dirbusieji buvo vyresnio amžiaus ir apie 25 procentus dirbto laiko turėjo nedarbingumą (sirgo).

Rėkyvos ežero pėsčiųjų tiltui buvo pagaminti ir pritvirtinti ženklai, draudžiantys šokinėti į vandenį, naudoti pirotechnikos priemones.

Teritorijos tvarkymo ir kelių priežiūros klausimais bendradarbiauta su Šiaulių miesto savivaldybės administracijos Miesto ūkio ir aplinkos skyriumi, Aplinkos apsaugos departamento prie Aplinkos ministerijos Šiaulių valdyba, UAB „Šiaulių vandenys“, UAB „Ecoservise projektai“, AB „Šiaulių plentas“, UAB „Švarinta“, UAB „Šiaulių apželdinimas“, Šiaulių regiono atliekų tvarkymo centru ir kt.

**VI. SOCIALINIAI PARTNERIAI**

Per 2023 metus bendradarbiauta su Šiaulių mieste ir Rėkyvoje esančiais socialiniais partneriais: Rėkyvos gyvenvietės bendruomene, Rėkyvos seniūnijos bendruomene „Vyturiai“, „Bačiūnų“ bendruomene, Šiaulių Žalgirio jachtklubu, asociacija „Rėkyvos vandens klubu“, Šiaulių vyskupijos kurija ir religinės bendruomenės nariais, Rėkyvos progimnazija.

**VII. BENDRUOMENIŲ IR NEVYRIAUSYBINIŲ ORGANIZACIJŲ PROJEKTINĖ VEIKLA**

Įgyvendinant Nevyriausybinių organizacijų ir bendruomeninės veiklos stiprinimo 2023 metų veiksmų plano įgyvendinimo 1.1.4. priemonę „Stiprinti bendruomeninę veiklą savivaldybėse“, Rėkyvos gyvenvietės bendruomenė teikė projektą „Rėkyvos gyvenvietės kraštovaizdžio gerinimas, įtraukiant socialiai pažeidžiamas gyventojų grupes“ ir gavo finansavimą. Vykdant minėtame projekte numatytas veiklas buvo atnaujintas informacinis stendas „Rėkyvos gyvenvietė“ (prie Bačiūnų- Energetikų gatvių sankryžos). Taip pat buvo organizuojamos talkos, kurių metu, greta atnaujinto stendo, įrengtas alpinariumas, pasodinti daugiamečiai, dekoratyviniai augalai. Be to „Rėkyvos gyvenvietės bendruomenė“ vykdė projektą „Rėkyva mūsų namai“, kurio eigoje buvo organizuojamos kūrybinės dirbtuvės bendruomenės nariams, išleistas fotoalbumas „Rėkyva – mūsų namai“ , laikraštis „Rėkyvos bendruomenės žinios“. Projektai pilnai įgyvendinti ir užbaigti.

2022 metų pabaigoje „Idėjos Šiauliams“ konkursui, dalyvaujamojo biudžeto finansavimui gauti projektą „Rėkyvos parko tako ir ežero pakrantės sutvarkymas“ pateikė sodininkų bendrijos „Rėkyva“ narys Andrius Pladys. Projektas, miesto gyventojų balsų dauguma, išrinktas nugalėtoju. 2023 metų rudenį minėtas projektas baigtas įgyvendinti. Buvo naujai paklota asfalto danga takui per Rėkyvos parką. Rekonstruotas ir naujai išasfaltuotas pėsčiųjų takas nuo parko iki Pirties gatvės. Sutvarkyta dalis Rėkyvos ežero pakrantės landšafto (nuo paplūdimio iki Karpių kapavietės).

 **VIII. BENDROMENINIŲ ORGANIZACIJŲ NEPROJEKTINĖ VEIKLA**

2023 metais vykdyta ir bendruomenių neprojektinė veikla. 2023 metų rugsėjo mėnesį „Rėkyvos gyvenvietės bendruomenė“, seniūnija ir miesto kultūros centras suorganizavo renginį „Derliaus šventė“. „Rėkyvos gyvenvietės bendruomenė“ 2023 m. lapkričio mėnesį savo patalpose suorganizavo „Pyragų dienos šventę“. Kartu su „Pyragų dienos švente“ vyko „Išsipildymo akcija“, kurios metu surinkta ir organizatoriams pervesta 150 Eur. Į šiuos renginius buvo kviečiami ir miesto gyventojai. Renginiai buvo nemokami. „Rėkyvos gyvenvietės bendruomenės“ dėka minėti renginiai jau tampa kasmetiniais, tradiciniais renginiais.

Informacija apie Rėkyvos seniūnijoje vykdomus projektus ir seniūnijos veiklą viešinta Šiaulių miesto savivaldybės interneto svetainėje [www.siauliai.lt](http://www.siauliai.lt), socialiniame tinkle Facebook, Savivaldybės ir seniūnijos patalpose, skelbimų lentose bei visuomenės informavimo priemonėse.

Seniūnas Audronius Ribikauskas